35. schôdza NR SR - 10.deň - B. popoludní
Dátum: 2025-06-11
Poslanec: Šmilňák, Martin (KDH)
Druh vystúpenia: Vystúpenie

Turčanová, Andrea, poslankyňa NR SR Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 826. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a ministerstva hospodárstva. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 869 z 12. mája 2025 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem výbor Národnej rady pre sociálnej veci a odporúčam, aby predmetný návrh zákona výbory prerokovali do 5. septembra 2025 a v gestorskom výbore do 8. septembra 2025. Prosím, pán predsedajúci, otvorte všeobecnú rozpravu. Gašpar, Tibor, podpredseda NR SR Ďakujem, pani poslankyňa. Otváram všeobecnú rozpravu. Konštatujem, že písomne sa neprihlásil do rozpravy nikto a dávam slovo pánovi navrhovateľovi, ktorý sa teda prihlásil do rozpravy. Nech sa páči. Šmilňák, Martin, poslanec NR SR Tak ešte raz, drahí priatelia, pán predsedajúci, keď sa toto stalo v Chorvátsku, zareagovali za niekoľko dní a všetci vedeli čo majú robiť. Do škôl idú investície, hľadajú riešenia ako ochrániť to najcennejšie čo ná, čo v živote máme, a to sú naše deti, naša budúcnosť. A aké opatrenia sa diali v tom čase u nás. Mám pred sebou akčný plán na ochranu mäkkých cieľov, ktorý pripravil pán minister Šutaj Eštok. Minister vnútra bol tým poverený 6., teda 20. februára 2024. Vo februári 2024 teda pán minister dostal úlohu pripraviť akčný plán na ochranu mäkkých cieľov, kde patria školy, zdravotné zariadenia, sociálne zariadenia, ale aj povedzme kostoly, športové podujatia alebo, alebo kultúrne podujatia. Trvalo to 13 mesiacov, kým prišiel s akčným plánom, ktorý má osem strán. V tom našom akčnom pláne sa dozvieme, že v priebehu minulého roka prešli naše školy, školské zariadenia, ale mnohé ďalšie úrady a inštitúcie hrozbami bombových atentátov. Nezareagovali sme nijako. Je tu kolega Horecký, ktorý vypracoval manuál ako sa majú správať katolícke školy v tejto diecéze a z jeho si mo, mo, môžeme brať príklad nielen my, ale aj minister školstva a minister vnútra. Z tohto materiálu sa dozvieme, že polovica školského personálu nebola na Slovensku nikdy poučená o tom, ako sa máme v takejto krízovej situácií správať. Tretina detí a študentov uviedla, že netušia, čo majú v takej situácii robiť, neboli na to poučení. Keď som sa rozprával s pani štátnou tajomníčkou Kurilovskou na výbore pre vzdelávanie, keď u nás došlo k takejto obrovskej tragédii, tak povedala, okamžite každej škole prideľujem policajta. Tak ja som sa bol spýtať v tých školách, či majú policajta prideleného. Bol som sa pýtať policajtov, ktorí to majú robiť. Policajti nevedia čo majú robiť, a školy nevedia, prinajlepšom ten policajt sa im bol predstaviť a nechal im telefónne číslo. A ja som sa s hrôzou dozvedel, že taký policajt má, má na starosti päť takých škôl, a to je v plnom výkone a nie vždy pracuje, lebo má aj čas na oddych a, a tak ďalej. Takže taký, taký policajt v prípade, že dôjde k útoku na škole, tam príde za desiatky minút, a to už bude bohužiaľ neskoro. Chorváti pripravili svoj akčný plán po tom, čo sa stala tragédia na škole. Zaviedli opatrenia, ktoré... ===== ... taký policajt v prípade, že dôjde k útoku na škole, tam príde za desiatky minút a to už bude bohužiaľ neskoro. Chorváti pripravili svoj Akčný plán potom, čo sa stala tragédia na škole, zaviedli opatrenia, ktoré do júna tohto roku, čiže za dva týždne budú povinné všetky školy rešpektovať, dodržiavať, mať a pozrite sa, prosím vás, do nášho Akčného plánu tam pán minister vypracoval, že čo jednotlivé ministerstvá, jednotlivé orgány štátnej správy majú robiť, aby sme teda zabezpečili aj naše školy. Tak vyberám napríklad vykonať analýzu v oblasti ochrany mäkkých cieľov s ohľadom na práva a povinnosti dotknutých subjektov a predložiť návrh opatrení na rokovanie Rady vlády pre prevenciu kriminality. Termín 12/25. Čiže potreboval pán minister jeden rok aby, teda trinásť mesiacov, aby pripravil Akčný plán a potom si dá ďalší rok na to, aby pripravil analýzu, že čo vlastne je za problém. Aktívne vyhľadávať a zdieľať domáce a zahraničné poznatky a dobrú prax ochrane mäkkých cieľov. Termín čuduj sa svete 12/25, čiže december posledný deň roku 2025 a bude vymaľované. Vybudovať Centrálny informačný systém, vytvoriť, to je vtipné, vytvoriť príručku pre vypracovanie bezpečnostného plánu mäkkých cieľov. Potrebujeme dva roky, aby sme vytvorili príručku, aby riaditeľ aspoň tušil, čo v takej situácii má robiť. Pred piatimi rokmi mi vo Vrútkach zomrel kolega. Učiteľská obec my sme, my sme priatelia, poznáme sa, kamarátime, ak nie aspoň spolu súcitíme. Zastrelil ho bývalý žiak. Čo sme odvtedy spravili? Do konca roka 25 snáď dáme riaditeľom do ruky nejakú príručku, čuduj sa svete a takto ako nás Chorváti predbehli v ekonomike, vo futbale, tak chránia svoje deti stokrát lepšie ako my. Stokrát. Pán minister povedal, že potrebujeme inteligentné kamery, to ochráni naše deti. Nakúpime ich, viete za koľko? Za 63 miliónov. Vraj každá škola z 3 200 škôl alebo z 3 500 má mať sedem kamier priemerne. Tak počítajme spolu. Aj v Hornej Malíkovej, kde majú len štrnásť detí v škole napríklad, majú dve triedy alebo povedzme, že ich majú tam 22, maj dve triedy prvákov, druhákov a tretiakov, štvrtákov, tak tam ideme dať sedem kamier, lenže tá budova nepotrebuje sedem kamier. To je maličká budova, kde sú dve triedy, vecká, jedáleň. No ale aj keby sme dali na všetky školy tie kamery, tak to vychádza, že ich potrebujeme zhruba 24 000. Povedzme 25 a vydeľte si 63 miliónov delené 25 000 a vyjde vám číslo niekde medzi 2 500 a 3 000. Podotýkam, že nie všetky školy potrebujú toľko kamier, niektoré ich nepotrebujú vôbec, niektoré ich už majú. Tak ja som si robil prehľad, že koľko stojí taká inteligentná kamera, ktorá spolupracuje s umelou inteligenciou, zaznamenáva, rieši, detekuje a je to niekde medzi 800 až 1 000 eurami. Možno 1 500. Tie kamery, ktoré plánujeme kúpiť, buď budú zo zlata alebo tam bude skrytá rezerva. Poviem to takto citlivo a mierne, lebo očakávam od pána ministra, aj ministra vnútra, aj ministra školstva, aj ministra práce, sociálnych vecí a rodiny, že sa porozprávame o tom odborne a niečo vymyslíme spolu na ochranu našich detí. Tá inteligentná kamera totiž nezlezie z tej strechy, ani z tej fasády a vaše dieťa neochráni. Zdokumentuje, ako sa to stalo, rozozná tvár páchateľa, dokonca rozozná aj výrobné číslo zbrane, ak bude treba, ale to bude neskoro. Na takýto fatálny skutok sa bude pozerať otec dieťaťa, matka dieťaťa post factum a skonštatuje, že takto sa to stalo. Bezpečnostné kamery sú fajn a určite prichádza pán minister s dobrým úmyslom, to mu neberiem, ale tento problém samotné bezpečnostné kamery nevyriešia. Štúdie OBSE a vymyslite si rôzne ďalšie skratky, štúdie na úrovni Európskej únie hovoria, že bezpečnostné kamery sú chybové, aj keď sa zlepšujú, ale bez spojenia so živou silou sú neefektívne a naše deti neochránia. Toľko k nášmu Akčnému plánu. Vytýkam dve veci. Po prvé prichádza neskoro a po druhé to je čisto alibistický materiál, že dačo sme urobili. Môže si dať vláda fajku, že urobili sme nejaké opatrenie a zhruba tam sme skončili a počkáme si do decembra, však snáď sa nič nestane, snáď nás ten skutok, ktorý sa stal v Grazi, obíde. Poďme ďalej. Cirkevná materská škola v Leviciach. Dvaja gauneri sa rozhodli, že niečo si zoberú, vniknú medzi malé deti od tri do päť rokov a vytrieskajú tam pani učiteľku a zoberú si, čo sa im páči. Ako sme zareagovali? Čo mala robiť pani učiteľka? Ako bola zabezpečená materská škola? V školách nachádzame náboje, ostré predmety, zbrane a v Spišskej Starej Vsi nám jeden milý študent podrezal spolužiačku a zástupkyňu riaditeľa, ktorá bola v mojom veku a ja som dva dni nespal. To čo sa stalo v Grazi, je nehorázne. Vo Francúzsku v tom istom dni štrnásťročný študent alebo žiak zabil asistentku učiteľa a toto sa nám tu množí, a keď si zavrieme oči a dáme si Akčný plán, ktorého nejaké výsledky budeme, budeme poznať niekedy na konci roka 2025, bude neskoro, neskoro. Tieto incidenty nám ukazujú, že dačo s tým treba robiť, a že inteligentné kamery sú veľmi nedostatočné riešenie. Viete, čo sa teraz deje s tými inteligentnými kamerami mimochodom? Testujú sa na dvoch policajných akadémiách. Na dvoch policajných akadémiách. Tam ich snáď treba možno najmenej a výsledky testov nevieme, nepoznáme, riešenie neexistuje. Bezpečnosť na školách sa nerobí cez kamery, ale robí sa cez ľudí. Ako som povedal. Kamera nemá ani ruky, ani nohy a vaše dieťa neochráni. Preto prichádzame s riešením zaviesť koordinátora bezpečnosti ako súčasť školského tímu. Nie ako SBS-kára, ktorý bude odtrhnutý od reality. Ako človeka, ktorý komunitu pozná, v tej škole mal zrejme svoje deti, ktorý zachraňuje životy, ktorý rieši konfliktné situácie a vie zareagovať. Podotýkam, že všetci títo ľudia budú musieť prejsť kvalifikovaným dobrým školením a dnes už na Slovensku existujú programy, ktoré toto dokážu. Existuje, je ich, spočítate ich na prstoch jednej ruky, ale je pár organizácií, ktoré vedia vyškoliť, pripraviť takýchto ľudí a vtiahnime ich do hry a zabezpečme to, aby na našich školách sa takíto odborníci mohli vyskytnúť, aby mohli ochotne slúžiť a chrániť. Trnavská univerzita mimochodom si robí svoj vlastný bezpečnostný program, má svojho vlastného koordinátora bezpečnosti. Nečakajú na Akčný plán, aby nebolo neskoro, vrážajú do toho veľa peňazí bez podpory, robia to na vlastnú päsť. Prečo? Lebo im na ich žiakoch teda záleží, na ich študentoch. Klobúk dole Trnavská univerzita, štyri mínus zatiaľ pre naše ústredné orgány štátnej správy. Mám dobrého kamaráta. Je to môj kolega z Bardejova, ktorý bol viceprezident Hasičského zboru v Bardejove alebo nejaký zástupca. Ten človek bol vyškolený nieže len ako hasič, ale je veľmi dobrý manažér, je, je záchranár par excellence, ktorý chodí a školí záchranárov po Slovensku alebo chodil, školil. Dneska je vo výsluhovom dôchodku. Má o pár rokov viacej ako ja. Korba chlap v plnej sile pozná takmer všetkých učiteľov v škole a väčšinu detí, lebo sú z príbuzenstva, sú z okolia, sú od kamarátov, a keď ich nepozná, tak ich spozná tých, čo ešte nepozná. Ja by som ho veľmi rád zamestnal na štyri hodinky denne, aby mi pomohol odstrániť všetky bezpečnostné riziká, ktoré sa v škole môžu vyskytnúť. Aby tam bol v tom kritickom čase od pol ôsmej do pol dvanástej, kedy sa všetky tieto hrozné veci stali. Poobede tam nepotrebujete, lebo škola už toľko detí vtedy nemá a okrem toho je zabezpečená, lebo ten človek si dá záležať. Keď som sa rozprával s kolegom bývalým ministrom Jánom Horeckým, tak mu vraví, ak si si prekontroloval školu večer a nenašiel si tam bombu a škola bola zabezpečená, tak na druhý deň ráno, keď dostaneš blbý email, že všetci von lebo za štyri minúty vybuchne bomba, tak on v klídku môže povedať, netreba, mám školu zabezpečenú. Ale ostatní riaditelia to nevedia. Nevedia to a neboli o tom poučení, nemajú podporu, pán minister Drucker prišiel na tlačovke s nejakými riešeniami, je nejaký základný manuál, ale stále je to málo. Je to málo pramálo. Čiže koordinátora bezpečnosti budeme potrebovať ako soľ a náš návrh v KDH má takýto cieľ, aby sme minimalizovali hrozby pre naše deti. Deti, rodina, životy. To sú hodnoty, na ktorých stojí celé KDH. Tam o nič iné nejde. Na trhu, na ulici sú ľudia, ktorí sú ochotní sa do toho zapojiť. Ide vyložene o výsluhových dôchodcov, ktorí sú ešte v plnej sile. Štyridsiatnici, päťdesiatnici, ktorí majú kapacitu ochrániť naše deti. Zapojme ich do toho, dajme tomuto návrhu šancu. Čo som urobil a čo si myslím, že sa má robiť, bol som sa stretnúť s predstaviteľmi všetkých politických strán, predstavil som im tento návrh, požiadal som ich o podporu. Odpoveď bola, uvidíme, zvážime, zdržíme sa, budeme samozrejme za, poďme rokovať na úrovni ministerstiev, na úrovni odborníkov a skúsme to. Dalo mi to nádej a esemeska od pána Šutaja Eštoka hovorí, že určite nám rovnako záleží na bezpečnosti našich detí a nejaké opatrenia rýchlo treba prijať. Aj s ohľadom na to, čo sa deje vo svete a čo hrozí našim najbližším. Teda koordinátor bezpečnosti spracuje bezpečnostný plán na škole. Nieže v decembri 25, ale okamžite. Bude mať na starosti organizáciu evakuačných a krízových cvičení. Monitorovanie podozrivého správania. Spoluprácu s políciou a záchrannými zložkami. Výchovu detí a zamestnancov k bezpečnému správaniu. Všetci čo tu sedíme, aj keď nás tu je teda nie až tak požehnane, sme prešli kurzom prvej pomoci. Pani kolegyňa Beáta strašne dávno a keby sa stala dneska nehoda, odhadujem, aj keď si veľmi šikovný človek, odhadujem, že by si zmrzla a nevedela, čo robiť a takto by sme sa správali všetci. Jedno školenie nestačí na bezpečnosť a musíte mať odborníka, ktorý toto rieši dennodenne. Nebude to SBS-kár s pištoľou, bude to súčasť tímu, ktorí koordinuje, spolupracuje, vymedzíme mu presne, čo sa môže, čo sa nemôže, nebude zasahovať do vzdelávania, tam na to máme iných odborníkov, ale bude súčasť tímu, ktorý zabezpečí, aby bezpečnostné riziko sa minimalizovalo. Neodstránime všetky hrozby, nezastavíme všetkých útočníkov, ale ak sa nám to podarí aspoň v nejakých prípadoch, tak to bude ... =====